  Майя Бывальцева Финн-угор университетъёслэн ассоциациязы пырись вузъёсысь студентъёслэн «Мисс студенчества Финно-Угрии» вожвылъяськоназы Удмуртилэн данзэ утёз Удмурт кун университетысь Удмурт кылосбуръя, финно-угороведения но журналистикая институтын кыкетӥ курсын дышетскись Евгения Аркова. Со сярысь ивортодэтъя «Удмуртия» агентстволы университетысь мерлыко дышетӥсь Юлия Постричева вераз. Калыккуспо конкурсэ пыриськисез быръён УдГУ-ын12-тӥ оштолэзе ортчиз. Радъясьёс шаплы, чебер, веськрес мугоро, эктыны, кырӟаны быгатӥсь но удмурт кылэз одно ик тодӥсь нылашез утчазы. Ми вить нылъёсты учкимы, Женя тужгес но кельшиз. Солэн туж трос талантъёсыз — со кырӟа, «Эктоника» ӵектослэн резидентэз луэ, эшшо «Чебеляй» ансамбле пыриське Юлия Постричева, Удмурт кун университетысь мерлыко дышетӥсь«Мисс студенчества Финно-Угрии» вожвылъяськонзылэн йылпумъян люкетэз 25-тӥ куартолэзе Йошкар-Олаын ортчоз. Тодэ вайытом, кылем арын «Мисс студенчества Финно-Угрии» вожвылъяськон куарусёнэ Сыктывкарын радъяськиз. Удмуртилэсь данзэ Глазкарысь В. Г. Короленко нимо пединститутысь Лия Стрелкова утиз. Со «Мисс Дружба» ним басьтӥз. Тегъёс: УдГУ Ижкар студентъёс Удмуртия удмуртъёс финн-угоркалыкъёс  